Vita:Hangnem

message: A nyelv nem mindig logikus. Mivel a nyelv arra való, hogy megértsük egymást, a szokás a legfontosabb érv a szavak megválasztásában.
Ott azonban, ahol a nyelvhasználat bizonytalankodik, érdemes egy kicsit odafigyelni, melyik szóval él az ember. 
A hangfaj szó használatát tekintélyes érvek támogatnák. 
Két ilyen idézetet belevettem a szócikkbe is →A szóhasználatról.
A hangfajjal azonban két probléma is lenne: 
# Bevett szóhasználat a szoprán/alt/tenor megkülönböztetést hangfajként nevezni, tehát a szó már „foglalt”. Félreértésekhez vezetne ez a szóhasználat.
# Manapság széles körben elterjedt, hogy hangnemet mondunk, ha a zeneműhöz a skálával együtt az alaphangot is megadjuk, és nem csupán a skálát kezdő terc dúr vagy moll jellegéről beszélünk.
Maradok tehát a hangnemnél.
Mit tegyünk azonban, ha a hangnemről mint férfi(dúr) vagy női(moll) jellegről akarunk beszélni, aszerint, hogy a kezdőterc nagy vagy kicsi? Ha ezt is hangnemnek nevezzük, az nem segíti a megértést. 
Szerencsés találatnak tartom a Brockhaus-Riemann zenei lexikon hangnemtípusát erre a célra. 
Köszönet Villanuevának, hogy mind a problémára, mind pedig annak lehetséges megoldására →itt felhívta a figyelmemet!
 Karmela 2007. január 14., 13:40 (CET)
Mussorgsky kézirat - hat „b” előjegyzéssel---evvel ki es mit akar megcelozni???Zoltánposta 2007. február 14., 00:38 (CET)
replies: text: Én mindenképp maradnék a hangsornál ha csak a hangsorról, és hangnemnél, ha hangsor+abszolút magasságról beszélünk. A hangfaj idekeverését nagyon szerencsétlennek tartom, lehet, hogy Weiner Leó idejében, mikor még nem volt kiforrott magyar terminológia, volt többféle kísérlet a német Tonart és Tongeschlecht magyarítására, de az biztos, hogy a hangfaj ma egyértelműen énekhang-típust (pl. szoprán, tenor, bariton stb.) jelöl, a hangnem típusára (dúr, moll, pentaton stb.) pedig a hangsort használjuk (dzsesszesek inkább skálát mondanak, ami ugyanazt jelenti). Aki nem hiszi, járjon utána bármilyen, zeneelmélettel foglalkozó könyvben, kezdve a Kesztler Összhangzattantól a Bárdos Modális harmóniákon át Lendvai Ernő, Nagy Olivér, Hegyi Erzsébet, Dobszay László vagy bármelyik 20. századi zeneelmélet-írónk műveiig. – SzekelyGa Parla…  2016. június 20., 05:11 (CEST)
thread_title:  Szóhasználat: hangfaj, hangnem, hangnemtípus 

message: Ezt a hangnem állapítja meg.Pl. ha C-durban írsz valamit és csak a C dur skála hangjait használod nincs helye sem # sem b.Előjegyzésben és a kotta további részében sem szerepelhet. Zoltánposta 2007. február 24., 16:46 (CET)
thread_title:  (mikor előjegyzés a b vagy # mikor írjuk ezeket az egyes hangoknál?) 

message: Ezt írod: Bevett szóhasználat a szoprán/alt/tenor megkülönböztetést hangfajként nevezni. Sohasem hallottam ezt a szóhasználatot. Hallottam tenor énekesről, ekkor a tenor a hangfekvése. Hallottam egy mű tenor szólamáról. Tenor hangfajról sohasem. Gyimhu vita 2016. december 23., 00:51 (CET)
* Példákat tudok rá hozni ha akarod, de ez korántsem jelenti azt, hogy a helyessége mellett kardoskodnék. Ezt döntsék el inkább a nálam hozzáértőbbek.
replies: text: Mindenesetre a példák:
replies: text: :* Zeneelmélet#Hangfajok (feljavításra váró Wikipédia-cikk)

text: :* Magyar Színházművészeti Lexikon / hangfaj

text: :* Pillangókisasszony Vági Ákos fordításában, Kossuth Kiadó, 2012. (38. oldal)

text: :* Kislexikon / énekhang (a Pallasra való hivatkozással)

text: :* Jelentkezési lap KILENCEDIK NEMZETKÖZI KARNAGYI SZEMINÁRIUM SZEGED, 2011. augusztus 12-19.

text: :* Énekes iskolai tanterv 5-8. évfolyam

text: Remélem, hogy elég annak illusztrálására, hogy ez egy létező szóhasználat.

text: --Karmela posta 2016. december 23., 11:33 (CET)
 Arról meggyőztél, hogy létező szóhasználat, és annyira bátor nem vagyok, hogy elbíráljam, helyes-e. Én azt az értelmét ismerem, amit pl. a Szabolcsi-féle zenei lexikon ír: "Hangfaj pl. a dúr, mixolíd, aeol stb. anélkül, hogy ezeknek abszolút magasságát megjelölnénk." A lexikon is elismeri, hogy az elnevezés nem szerencsés, de jobbat nem mond.
Most azon töröm a fejem, hogy a két jelentés elfér-e egymás mellett. Remélem, igen, hiszen annyira különbözőek. Gyimhu vita 2016. december 30., 20:04 (CET)
thread_title:  Hangfaj